b'\n_START_ARTICLE_\nRietumkrasta hiphops\n_START_SECTION_\nV\xc4\x93sture\n_START_PARAGRAPH_\nAr gandr\xc4\xabz vis\xc4\x81 pasaul\xc4\x93 lielajiem pan\xc4\x81kumiem N.W.A. nostabiliz\xc4\x93ja Rietumkrasta hiphopa popularit\xc4\x81ti un tas var\xc4\x93ja sacensties ar Austrumkrasta hiphopu. Gangsta rep\xc4\x81 popul\xc4\x81rie izpild\xc4\xabt\xc4\x81ji bija grupa Public Enemy un reperis KRS-One, k\xc4\x81 ar\xc4\xab citi austrumkrasta izpild\xc4\xabt\xc4\x81ji. Tom\xc4\x93r mazliet v\xc4\x93l\xc4\x81k grupa N.W.A. izjuka, atliku\xc5\xa1ie dal\xc4\xabbnieki uzs\xc4\x81ka solo karjeras un s\xc4\x81ka populariz\xc4\x93t gangsta repu._NEWLINE_Tr\xc4\xabs galvenie grupas N.W.A. dal\xc4\xabbnieki \xe2\x80\x94 Ice Cube, Eazy-E un Dr. Dre p\xc4\x93c grupas izjuk\xc5\xa1anas izveidoja sev veiksm\xc4\xabgu solo karjeru. Ice Cube stils bija vair\xc4\x81k "dusm\xc4\xabgs" un politisk\xc4\x81ks, kam\xc4\x93r Eazy-E stils bija vair\xc4\x81k vardarb\xc4\xabg\xc4\x81ks un samiks\xc4\x93ts ar g-funk.\n_START_SECTION_\n1980. gadi\n_START_PARAGRAPH_\nRietumkrasta hiphopa s\xc4\x81kums ir mekl\xc4\x93jams v\xc4\x93lajos 70. gados. Neilgi p\xc4\x93c hiphopa ra\xc5\xa1an\xc4\x81s \xc5\x85ujork\xc4\x81 tas s\xc4\x81ka izplat\xc4\xabties vis\xc4\x81 valst\xc4\xab. Tas \xc4\x81tri nok\xc4\xbcuva l\xc4\xabdz Kalifornijai, kur liela da\xc4\xbca afroamerik\xc4\x81\xc5\x86u uzs\xc4\x81ka savu karjeru da\xc5\xbe\xc4\x81dos klubos. Bet rietumkrasta hiphops rad\xc4\x81s 80. gados, kad \xc5\xa1\xc4\x81da m\xc5\xabzika s\xc4\x81ka k\xc4\xbc\xc5\xabt popul\xc4\x81ra. \xc5\xa0is \xc5\xbeanrs izveidoj\xc4\x81s Losand\xc5\xbeelos\xc4\x81. Ap to pa\xc5\xa1u laiku t\xc4\x81di izpild\xc4\xabt\xc4\x81ji k\xc4\x81 Ice T, Captain Rapp, King Tee, Toddy Tee, Mimaster Spade un C.I.A. ieguva slavu, kam\xc4\x93r World Class Wreckin\' Cru, DJ Unknown, Whyptian Lover un Arabian Prince izveidoja sav\xc4\x81d\xc4\x81ku stilu, ko sauca par elektrohopu (vai vienk\xc4\x81r\xc5\xa1i electro). Apm\xc4\x93ram ap 90. gadu vidu elektrohops piln\xc4\xabb\xc4\x81 izzuda.\n_START_SECTION_\n1990. gadu s\xc4\x81kums\n_START_PARAGRAPH_\n1990. gadu s\xc4\x81kum\xc4\x81 dal\xc4\xabbnieki no grupas N.W.A. iz\xc5\xa1\xc4\xb7\xc4\xabr\xc4\x81s un uzs\xc4\x81ka savu solo karjeru, daudzu citu grupu dal\xc4\xabbnieki izst\xc4\x81j\xc4\x81s no grup\xc4\x81m un ar\xc4\xab s\xc4\x81ka savu solo karjeru (piem. MC Eiht no Compton\'s Most Wanted vai 2Pac no Digital Underground). Kad Tupaks uzs\xc4\x81ka savu solo karjeru, vi\xc5\x86\xc5\xa1 savos pirmajos albumos (2Pacalypse Now, Strictly 4 My N.I.G.G.A.Z.) repoja par daudz\xc4\x81m sabiedr\xc4\xabbas un politiskaj\xc4\x81m probl\xc4\x93m\xc4\x81m, bet p\xc4\x93c tam v\xc4\x93l\xc4\x81k piev\xc4\x93rs\xc4\x81s gangsta repam un thug repam. Ap to laiku ar\xc4\xab s\xc4\x81ka par\xc4\x81d\xc4\xabties Latin reps.\n_START_SECTION_\nM\xc5\xabsdien\xc4\x81s (2004 \xe2\x80\x94 pa\xc5\xa1laik)\n_START_PARAGRAPH_\nRietumkrasta hiphopam \xc5\xa1obr\xc4\xabd ir tre\xc5\xa1\xc4\x81s paaudzes izpild\xc4\xabt\xc4\x81ji. The Game albums The Documentary izrais\xc4\xabja konkurenci starp vi\xc5\x86u un "mainstream" reperi 50 Cent. The Game \xc5\xa1obr\xc4\xabd uzskata par galveno Rietumkrasta hiphopa izpild\xc4\xabt\xc4\x81ju, kur\xc5\xa1 \xc5\xa1obr\xc4\xabd ir ieguvis lielu popularit\xc4\x81ti._NEWLINE_Kop\xc5\xa1 The Documentary izdo\xc5\xa1anas Rietumkrasta reperi k\xc4\x81 Glasses Malone, Bishop Lamont, Raje, Omar Cruz, Crooked I, JY the Bigga Fagga, Lil Eazy E, Eastwood, Down a.k.a. Kilo, Bailey, Clyde Carson, Spider Loc, the Fixxers, Hood Surgeon, Jay Rock un Ya Boy ir ieguvu\xc5\xa1i liel\xc4\x81ku uzman\xc4\xabbu uz n\xc4\x81kotn\xc4\x93 izn\xc4\x81ko\xc5\xa1iem albumiem. Bay area ar\xc4\xab s\xc4\x81k ieg\xc5\xabt liel\xc4\x81ku popularit\xc4\x81ti ar Rietumkrasta apak\xc5\xa1\xc5\xbeanru "hyphy" m\xc5\xabziku. Kam\xc4\x93r reperi k\xc4\x81 \xe2\x80\x94 Guerilla Black, Roscoe, Sly boogey, Freaks, Mistah F.A.B. un The Federation ar\xc4\xab cen\xc5\xa1as atkal populariz\xc4\x93t Rietumkrasta repu. Rietmkrasta hiphopam ar\xc4\xab v\xc4\x93l j\xc4\x81sacen\xc5\xa1as ar ar Dienvidu izpild\xc4\xabt\xc4\x81jiem, kuri \xc5\xa1obr\xc4\xabd domin\xc4\x93 pasaules topos, pat Austrumkrasta hiphopam ir gr\xc5\xabti sacensties ar Dienvidu hiphopu. \xc5\xa0obr\xc4\xabd ar\xc4\xab \xc4\xbcoti popul\xc4\x81rs ir k\xc4\xbcuvis poprepa \xc5\xbeanrs, par kuru fano daudzi pusaud\xc5\xbei, t\xc4\x81d\xc4\x93\xc4\xbc nav zin\xc4\x81ms, uz kuru pusi ies n\xc4\x81kam\xc4\x81 hiphopa paaudze. Da\xc5\xbei reperi k\xc4\x81 The Game, Ice T, Jay Z un daudzi citi cen\xc5\xa1as izn\xc4\xabcin\xc4\x81t \xc5\xa1o pop rap \xc5\xbeanru ar daudz\xc4\x81m dziesm\xc4\x81m. L\xc4\xabdz 2008. gadam reperi k\xc4\x81 The game, Snoop Dogg, Dr. Dre, E-40, Too Short, Nate Dogg un Ice Cube ir vien\xc4\xabgie, kuri ieguvu\xc5\xa1i un atguvu\xc5\xa1i popularit\xc4\x81ti "mainstream" da\xc4\xbc\xc4\x81. P\xc4\x93c Snoop Dogg albuma R&G (Rhythm & Gangsta): The Masterpiece izlai\xc5\xa1\xc4\x81s Snoop Dogg sasauca daudzas ar rietumkrastu saist\xc4\xabtas personas sapulc\xc4\x93 ar nosaukumu "Western Conforence" 2005.\xc2\xa0gada 4.\xc2\xa0j\xc5\xablij\xc4\x81. Vi\xc5\x86i visi piekrita apvienot sp\xc4\x93kus, lai m\xc4\x93\xc4\xa3in\xc4\x81tu atg\xc5\xabt Rietumkrasta popularit\xc4\x81ti t\xc4\x81du, k\xc4\x81da t\xc4\x81 bija 90. gados. Snoop Dogg pied\xc4\x81v\xc4\x81ja savu leiblu Doggystyle Records, kur\xc5\xa1 var\xc4\x93tu izdot jaunus West Coast albumus. Dr. Dre pazi\xc5\x86oja, ka 2008. gad\xc4\x81 izn\xc4\x81ks vi\xc5\x86a tre\xc5\xa1ais un ar\xc4\xab p\xc4\x93d\xc4\x93jais albums Detox. Kop\xc5\xa1 2000. gada The Game ir vien\xc4\xabgais reperis, kur\xc5\xa1 ir p\xc4\x81rdevis daudzplat\xc4\xabna albumus no Rietumkrasta skatuves (neskaitot Black Eyed Peas, kas, lai ar\xc4\xab teor\xc4\x93tiski pieder West Coast stilam, sevi ar to nesaista). Dr\xc4\xabzum\xc4\x81 gaid\xc4\xabt\xc4\x81kie West Coast albumi ir L.A.X. no The Game, Detox no Dr. Dre un Malice in Wonderland no Snoop Dogg.\n_START_SECTION_\nAustrumkrasts pret Rietumkrastu\n_START_PARAGRAPH_\nApm\xc4\x93ram 80. gadu beig\xc4\x81s ir mekl\xc4\x93jami laiki, kad s\xc4\x81k\xc4\x81s "East Coast vs. West Coats" konkurence. Var\xc4\x93tu teikt, ka to ies\xc4\x81ka reperis Tim Dog no Bronksas, kur\xc5\xa1 noniecin\xc4\x81ja Rietumkrasta ainu. P\xc4\x93c tam daudzi reperi, tai skait\xc4\x81 N.W.A., DJ Quik, Snoop Dogg ierakst\xc4\xabja dziesmas, kur\xc4\x81s noniecin\xc4\x81ja East Coast ainu. V\xc4\x93l\xc4\x81k ar\xc4\xab reperi no Komptonas k\xc4\x81 Tweedy Bird Loc un MC Eiht iedzied\xc4\x81ja \xc5\xa1\xc4\x81das dziesmas. Kam\xc4\x93r Tupaks \xc5\xa0akurs str\xc4\x81d\xc4\x81ja pie sava tre\xc5\xa1\xc4\x81 solo albuma Me Against the World, 1994. gad\xc4\x81 vi\xc5\x86u sa\xc5\xa1\xc4\x81va k\xc4\x81d\xc4\x81 ierakstu studij\xc4\x81 \xc5\x85ujork\xc4\x81, kur\xc4\x81 vi\xc5\x86a draugs The Notorious B.I.G. ierakst\xc4\xabja savus albumus. Kam\xc4\x93r Tupaks bija cietum\xc4\x81, vi\xc5\x86\xc5\xa1 vainoja The Notorious B.I.G. un P. Diddy par slepkav\xc4\xabbas m\xc4\x93\xc4\xa3in\xc4\x81jumu. P\xc4\x93c t\xc4\x81 s\xc4\x81kas "krastu kar\xc5\xa1" starp Bad Boy Enterteinment (pieder P. Diddy) un Death Row Records (pieder Suge Knight)._NEWLINE_Konflikts starp ab\xc4\x81m ierakstu komp\xc4\x81nij\xc4\x81m non\xc4\x81ca tik t\xc4\x81lu, ka abas s\xc4\x81ka izdot daudzas dziesmas, ar kur\xc4\x81m apvainoja un draud\xc4\x93ja viena otrai. "Kar\xc5\xa1" beidz\xc4\x81s 1996. gada septembr\xc4\xab, kad tika nogalin\xc4\x81ts galvenais Rietumkrasta hiphopa ikona 2Pac un da\xc5\xbeus m\xc4\x93ne\xc5\xa1u v\xc4\x93l\xc4\x81k ar\xc4\xab The Notorious B.I.G..\n_START_SECTION_\nCiti izpild\xc4\xabt\xc4\x81ji\n_START_PARAGRAPH_\nDaudzi rietumkrasta hiphopa izpild\xc4\xabt\xc4\x81ji par\xc4\x81d\xc4\xabj\xc4\x81s ar\xc4\xab no Sanfrancisko, Bay areas un Ouklendas un cit\xc4\x81m viet\xc4\x81m, piem\xc4\x93ram, Too Short, kas bija \xc4\xbcoti popul\xc4\x81rs vai MC Hammer, kur\xc5\xa1 bija viens no poprepa aizs\xc4\x81c\xc4\x93jiem. Abi izpild\xc4\xabt\xc4\x81ji uzs\xc4\x81ka savu karjeru Ouklend\xc4\x81._NEWLINE_No Sietlas, Va\xc5\xa1ingtonas ar\xc4\xab ir da\xc5\xbei Rietumkrasta izpild\xc4\xabt\xc4\x81ji, lai ar\xc4\xab pils\xc4\x93ta ir vair\xc4\x81k zin\xc4\x81ma k\xc4\x81 grand\xc5\xbem\xc5\xabzikas centrs. No Sietlas ir n\xc4\x81ku\xc5\xa1i daudzi reperi, kuri centu\xc5\xa1ies populariz\xc4\x93t Rietumkrasta hiphopu \xe2\x80\x94 Sir Mix-a-Lot, Sacramento, Brotha Lynch Hung, X Raided, Sicx, Rawdeal, C-bo, Luni Corlone, Young Bop, Murderflow, Young Dre D, Bueno un citi.'